Държавен вестник, бр. 94, 2009 г., стр. 15

БРОЙ  94	
Д Ъ Р Ж А В Е Н  В Е С Т Н И К 	
СТР.  15  
19. организира разработването на военновре­
менния план и осъществява неговото поддър­
жане и коригиране в съответствие с утвърдена 
методология за военновременно планиране;
20. организира участието на министерството 
в осигуряване защитата на гражданите при бед­
ствия и осигурява поддържането на пунктове 
за управление в техническа готовност;
21. контролира изпълнението на задачите 
по подготовката за работа във военно време;
22. организира денонощно дежурство за 
поддържане на готовност за оповестяване на 
министерството и подведомствените му струк­
тури при привеждане на страната от мирно във 
военно положение;
23. организира и осигурява взаимодейст­
вието с Министерството на отбраната и с 
другите министерства и ведомства в процеса 
на отбранителното планиране по отношение 
на поддържането и използването на инфра­
структурата и осигуряването на необходимите 
граждански ресурси за отбраната на страната;
24. планира, разпределя и отчита бюджетните 
средства по изграждането и експлоатацията на 
комуникационно-информационна система за 
управление и отбранително-мобилизационна 
подготовка;
25. осигурява дейностите на министерството 
по участието на Република България в НАТО, 
планира, разпределя и отчита финансовите 
средства за осигуряване дейностите на минис­
терството по участието на Република България 
в НАТО;
26. организира спазването на изисквания­
та на Закона за защита на класифицираната 
информация (ЗЗКИ) и разработва план за 
защита на класифицираната информация при 
положение на война, при военно или друго 
извънредно положение;
27. разработва план за охрана на министер­
ството чрез физически и технически средства 
и следи за неговото изпълнение;
28. участва при разработването на системата 
за защита на автоматизираната информационна 
система (АИС) и контролира използването на 
криптографски средства;
29. организира и поддържа регистратури за 
класифицирана информация – национална и 
европейска, и осъществява контрол относно 
определяне нивото на класификация, регистра­
ция, движението, съхраняването и опазването 
от нерегламентиран достъп на материалите 
и документите, съдържащи класифицирана 
информация;
30. издава и съответно отнема в определе­
ните от закона случаи разрешения за достъп 
до класифицирана информация – държавна 
тайна, до ниво „Поверително“ и води регистър 
на проучените лица;
31. взаимодейства и предоставя информа­
ция на Държавната комисия по сигурността 
на информацията (ДКСИ) съгласно ЗЗКИ и 
отговаря за изпълнението на задължителните 
указания на комисията;
32. организира и провежда обучение на 
служителите в министерството в областта на 
защитата на класифицираната информация;
33. периодично и при поискване дава отчет 
пред министъра и пред председателя на ДКСИ 
за изпълнението на дейностите по защита на 
класифицираната информация;
34. регистрира, получава, изпраща, раз­
пределя, изработва, размножава, предоставя 
и съхранява класифицираната информация в 
съответствие с изискванията на ЗЗКИ и отговаря 
за правилното отчитане, приемане, използване, 
раздаване, събиране, съхраняване и опазване 
на материалите, съдържащи класифицирана 
информация;
35. предлага конкретни мерки и организира 
изпълнението им за отстраняване на съществу­
ващите слабости и нарушения по отношение на 
регистратурата и опазването от нерегламентиран 
достъп до класифицираната информация;
36. организира, осигурява и контролира ох­
ранителния и пропускателния режим по отно­
шение на външните посетители и служителите 
в министерството;
37. поддържа регистър на обектите и сис­
темите от критичната инфраструктура и на 
потенциално опасните обекти и дейности, 
анализира обстановката, изготвя прогнози и 
прави предложения за прилагане на преван­
тивни мерки и за провеждане на спасителни и 
неотложни аварийно-възстановителни работи; 
38. поддържа регистър на актовете за дър­
жавна собственост на имоти, свързани с 
класифицирана информация, представляваща 
държавна тайна, или със сигурността и отбра­
ната на страната.
(2) Дирекцията се ръководи от служителя 
по сигурността на информацията, който е на 
пряко подчинение на министъра.
Чл. 25. Дирекция „Обществени поръчки“:
1. планира, организира и координира всички 
дейности във връзка с подготовката и провежда­
нето на процедури за възлагане на обществени 
поръчки и изготвя график за тяхното провеждане 
през съответната година;
2. разработва документациите по процедурите 
за възлагане на обществени поръчки;
3. провежда процедурите за възлагане на 
обществени поръчки в съответствие с норма­
тивните изисквания и приложимите правила за 
обществените поръчки на Европейската общност 
и националното законодателство, като носи от­
говорност за законосъобразното им провеждане;
4. изготвя договорите за възлагане на об­
ществени поръчки и организира сключването 
им, осъществява наблюдение и контрол върху 
изпълнението им съвместно с отговорното 
административно звено, от което получава 
своевременно необходимата информация;
5. води регистър за проведените процедури 
за възлагане на обществени поръчки през съ­
ответната година;